Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3264

24. Jegyzőkönyv az új tagállamoknak az Európai Szén- és Acélközösség pénzeszközeihez történő 2004/60/II. szám A BIZOTTSÁG 1972. január 19-i VÉLEMÉNYE a Dán Királyságnak, Írországnak, a Norvég Királyságnak, valamint Nagy-Britannia és Észak-Írország Egyesült Királyságának az Európai Közösségekhez történő csatlakozásra vonatkozó kérelméről (FORDÍTÁS) AZ EURÓPAI KÖZÖSSÉGEK BIZOTTSÁGA, tekintettel az Európai Szén- és Acélközösséget létrehozó szerződés 98. cikkére, az Európai Gazdasági Közösséget létrehozó szerződés 237. cikkére és az Európai Atomenergia-közösséget létrehozó szerződés 205. cikkére; mivel a Dán Királyság, Írország, a Norvég Királyság, valamint Nagy-Britannia és Észak-Írország Egyesült Királysága tagként való felvételét kérte e Közösségekbe; mivel 1967. szeptember 29-i és 1969. október 1-jei véleményében a Bizottságnak már alkalma nyílott arra, hogy kifejtse nézeteit a felvételi kérelmekkel kapcsolatban felmerülő problémák egyes lényeges vonatkozásairól; mivel a szóban forgó államok felvételének feltételeit és a csatlakozásuk miatt szükségessé váló kiigazításokat a Közösségek és a csatlakozni kívánó államok konferenciáján már korábban megtárgyalták; és mivel a Közösségek képviseletének egységességét a szerződésekben előírt intézményi párbeszédre kellő tekintettel biztosították; mivel ezeknek a tárgyalásoknak a lezárásával nyilvánvaló, hogy az ily módon megállapított rendelkezések méltányosak és megfelelőek; és mivel ezekkel a feltételekkel a bővítés lehetővé teszi a Közösség számára, hogy belső kohéziójának és dinamizmusának megőrzése mellett még teljesebb részt vállaljon a nemzetközi kapcsolatok fejlesztésében; mivel a Közösségekhez történő csatlakozásuk által a felvételüket kérő államok fenntartás nélkül elfogadják a szerződéseket és azok politikai céljait, a hatálybalépésük óta hozott valamennyi határozatot, valamint a Közösségek fejlesztése és megerősítése terén elfogadott döntéseket; mivel a Közösségeket létrehozó szerződések által bevezetett jogrendszer alapvető jellemzője, hogy a szerződések bizonyos rendelkezései és a közösségi intézmények bizonyos jogi aktusai közvetlenül alkalmazandók, hogy a közösségi jog minden vele ellentétes nemzeti rendelkezéssel szemben elsőbbséget élvez, továbbá, hogy meghatározott eljárások révén biztosított e jog egységes értelmezése; és mivel a Közösségekhez történő csatlakozás maga után vonja e szabályok kötelező erejének elismerését, amelyek tiszteletben tartása elengedhetetlen a közösségi jog hatékonyságának és egységének biztosításához, TÁMOGATJA: a Dán Királyságnak, Írországnak, a Norvég Királyságnak, valamint Nagy-Britannia és Észak-Írország Egyesült Királyságának az Európai Közösségekhez történő csatlakozását. Ennek a véleménynek a Tanács a címzettje. Brüsszel, 1972. január 19. A Bizottság részéről Franco M. MALFATTI az elnök 2004/60/II. szám AZ EURÓPAI KÖZÖSSÉGEK TANÁCSÁNAK 1972. január 22-i HATÁROZATA a Dán Királyságnak, Írországnak, a Norvég Királyságnak, valamint Nagy-Britannia és Észak-Írország Egyesült Királyságának az Európai Szén- és Acélközösséghez történő csatlakozásáról AZ EURÓPAI KÖZÖSSÉGEK TANÁCSA, tekintettel az Európai Szén- és Acélközösséget létrehozó szerződés 98. cikkére, mivel a Dán Királyság, Írország, a Norvég Királyság, valamint Nagy-Britannia és Észak-Írország Egyesült Királysága tagként való felvételét kérte az Európai Szén- és Acélközösségbe, tekintettel a Bizottság véleményére, mivel a Tanács által meghatározandó csatlakozási feltételeket a fent említett államokkal megtárgyalták, A KÖVETKEZŐKÉPPEN HATÁROZOTT:

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes